cyanic-selkie/wikianc huggingface dataset:
ডব্লিউসিএসপি-এফএম
অনুষ্ঠানসমূহ
ডব্লিউসিএসপি-এফএম প্রথম বেতার সম্প্রচারক হিসেবে ইউএস সুপ্রিম কোর্টের শুনানির অডিও টেপ প্রচার করে এবং সেই অডিও টেপ প্রচারের পর অনুষ্ঠান সঞ্চালক আদালতের রায় ব্যাখ্যা করেন। এই সম্প্রচারের ফলে যুক্তরাষ্ট্র এবং কানাডার শ্রোতারা কোর্টের বেশ কিছু উল্লেখযোগ্য মামলার শুনানি নিজ কানে শুনতে সমর্থ হন, যার মধ্যে আছে ১৯৮৯ সালের টেক্সাস বনাম জনসন পতাকা পোড়ানো মামলার যুক্তিতর্ক এবং মিরান্ডা বনাম আরিজোনা মামলার যুক্তিতর্ক। সেপ্টেম্বর ২০১০ সাল থেকে প্রতি শুক্রবার সুপ্রিম কোর্ট প্রতি সপ্তাহের শুনানির অডিও রেকর্ড প্রকাশ করা শুরু করে, ফলে সি-স্প্যান রেডিও সমসাময়িক মামলার শুনানির অডিও রেকর্ড প্রচারে সমর্থ হয়। পূর্বে যে সব মামলার ব্যাপারে ব্যাপক জন-আগ্রহ ছিলো সি-স্প্যান এর আবেদনের প্রেক্ষিতে শুনানির অডিও রেকর্ড মাঝে মধ্যে প্রকাশ করা হতো।
কুরাইশ
কুরাইশ বংশ (قريش, কুরাঈশ বা কোরায়েশ) ছিল আরবের একটি শক্তিশালী বণিক বংশ। এ বংশটি মক্কার অধিকাংশ অংশ আর কাবা নিয়ন্ত্রণ করত। ইসলাম ধর্মের নবী মুহাম্মদ কুরাইশ বংশের বনু হাশিম গোত্রে জন্মগ্রহণ করেন।
সুভাষ ব্রিগেড
সুভাষ বিগ্রেড বা ১ নং গেরিলা রেজিমেন্ট আজাদ হিন্দ ফৌজের একটি ইউনিট। ১৯৪৩ সালে এই ইউনিট গঠিত হয়। আজাদ হিন্দ বাহিনীর সুপ্রিম কম্যান্ডার নেতাজি সুভাষচন্দ্র বসুর নামানুসারে বেসরকারিভাবে এই ব্রিগেডের নাম রাখা হয়েছিল সুভাষ ব্রিগেড। আজাদ হিন্দ ফৌজের সঙ্গে ব্রিটিশ সরকারের কোহিমা যুদ্ধের সময় সুভাষ ব্রিগেড আজাদ ব্রিগেড, গান্ধী ব্রিগেড ও নেহেরু ব্রিগেডের সঙ্গে বীরবিক্রমে যুদ্ধ করে।
সুভাষ ব্রিগেড শাহনওয়াজ খানের অধীনে তিনটি ব্যাটেলিয়নে বিভক্ত ছিল। জানুয়ারি, ১৯৪৪ নাগাদ সুভাষ ব্রিগেড বার্মার রেঙ্গুনে পৌঁছায়। এরপর দুটি ব্যাটেলিয়নকে হাকার কাছে ভারত-বার্মা সীমান্ত রক্ষার দায়িত্বে নিয়োগ করা হয়। তৃতীয় ব্যাটেলিয়নটি কালাদান নদী পেরিয়ে ভারতে প্রবেশ করে। এরপর সুভাষ ব্রিগেড ইম্ফল ও কোহিমার যুদ্ধে অংশ নেয়। পরে সাহায্যকারী জাপান সেনাবাহিনী ফৌজকে রসদ জোগানো বন্ধ করে দিলে, সুভাষ ব্রিগেডকেও সরে আসতে হয়।
নিজের নামে ব্রিগেডের নামকরণ নেতাজির পছন্দ ছিল না। কিন্তু নামটি থেকেই যায়।
কৌসলা কুরুপ্পুয়ারাচ্চি
খেলোয়াড়ী জীবন
১৯৮৫-৮৬ মৌসুম থেকে ১৯৯৩-৯৪ মৌসুম পর্যন্ত প্রথম-শ্রেণীর ক্রিকেটে পদচারণা করেন। ১৪ মার্চ, ১৯৮৬ তারিখে সফরকারী পাকিস্তানের বিপক্ষে ডন অনুরাসিরি ও রোশন মহানামার সাথে তারও টেস্ট অভিষেক ঘটে। কলম্বো ক্রিকেট ক্লাব মাঠে অনুষ্ঠিত ৩ টেস্ট সিরিজের দ্বিতীয় টেস্টের প্রথম ইনিংসে পাঁচ-উইকেট নিয়ে সবিশেষ কৃতিত্ব প্রদর্শন করেন। তিনি একে-একে মুদাসসর নজর, মোহসিন খান, সেলিম মালিক, ওয়াসিম আকরাম, জুলকারনাইনকে আউট করার মাধ্যমে প্যাভিলিয়নে ফেরৎ পাঠান ও ১৩২ রানে গুটিয়ে ঐ সময়ে গুটিয়ে যাওয়া শ্রীলঙ্কার বিপক্ষে যে-কোন দলের সর্বনিম্ন রানে অল-আউট করানোয় জোড়ালো ভূমিকা রাখেন। খেলায় তার বোলিং পরিসংখ্যান ছিল ৫/৪৪। ঐ খেলায় তার দল ৮ উইকেটের বিশাল ব্যবধানে জয়ী হয়ে সিরিজে ১-১ ব্যবধানে সমতা আনে।
অভিষেক টেস্টেই ধারাভাষ্যকার ও ব্যাটসম্যান - উভয়ের কাছেই দূরূহ পরিবেশ সৃষ্ট করেন। শুরুতেই টেস্ট জগতে স্বপ্নীল যাত্রা শুরু করেন। দ্বিতীয় ইনিংসে রবি রত্নায়েকের নিখুঁত সহায়তা নিয়ে আরও দুই উইকেট পান। শ্রীলঙ্কা পাকিস্তানের বিপক্ষে টেস্ট ক্রিকেটে প্রথম জয়ের স্বাদ আস্বাদন করে। কিন্তু আঘাতের কারণে সিরিজের চূড়ান্ত টেস্টে অংশ নিতে পারেননি। দুঃখজনকভাবে তার অন্য টেস্টটি ছিল পরের বছরের ১৬ এপ্রিল থেকে নিউজিল্যান্ডের বিপক্ষে যা বৃষ্টিবিঘ্নিত।
জৈব-ধাতব রসায়ন
জৈব-ধাতব রসায়ন হল রসায়ন বিজ্ঞানের এমন একটি শাখা যেখানে জৈব-ধাতব যৌগ সম্পর্কে আলোচনা করা হয়। একটি ধাতু এবং কোন জৈব অণুর একটি কার্বন পরমাণুর মধ্যে অন্তত একটি রাসায়নিক বন্ধন তৈরির মাধ্যমে এসকল রাসায়নিক যৌগ গঠিত হয়। এছাড়া ধাতুর পরিবর্তে ক্ষার ধাতু, ক্ষারীয় মৃত্তিকা ধাতু ও অস্থায়ী ধাতু এবং মাঝে মাঝে বোরন, সিলিকন ও টিন এর মত উপধাতু এর সাথে বন্ধন গঠনের মাধ্যমেও জৈব-ধাতব যৌগ গঠিত হয়। অর্গানাইল খন্ডবিশেষ বা অণুর সাথে গঠিত বন্ধনগুলোর পাশাপাশি কার্বন মনোক্সাইড (ধাতব কার্বনিলসমূহ), সায়ানাইড বা কার্বাইডের মতো অজৈব কার্বনের সাথে গঠিত বন্ধনগুলোকেও সাধারণত জৈব-ধাতব বন্ধন হিসাবে বিবেচনা করা হয়। কিছু সংসৃষ্ট যৌগসমূহ যেমন, অস্থায়ী ধাতুর হাইড্রাইড এবং ধাতব ফসফাইন জটিলসমূহ প্রায়শই জৈব-ধাতব যৌগসমূহের আলোচনায় অন্তর্ভুক্ত থাকে, যদিও এরা অপরিহার্যভাবে জৈব-ধাতব যৌগ নয়।
সালিমিয়া মাদ্রাসা
সালিমিয়া মাদ্রাসা (المَدْرَسَة السَّلِيمِيَّة) সিরিয়ার দামেস্কে ১৬ শতকের একটি মাদ্রাসা। এটি সুলায়মানিয়া তাকিয়ার অংশ, অটোমান সুলতান সুলেমান প্রথমের অধীনে শুরু হয়েছিল।
কমপ্লেক্সের বাকি অংশের পরে মাদ্রাসাটি তৈরি করা হয়েছিল, যা অবশিষ্ট ছিল পাথর দিয়ে। এটা সম্ভব যে মাদ্রাসাটি ১৫৬৬ সালে তার মৃত্যুর ঠিক আগে সুলেমান নিজেই নির্দেশ দিয়েছিলেন, কারণ এটি সমাপ্ত হওয়ার পরে কিছু সূত্রে "সুলায়মানিয়া মাদ্রাসা" নামে পরিচিত ছিল, তবে সময়ের সাথে সাথে এটি সালিমিয়া মাদ্রাসা" নামে পরিচিতি লাভ করে (সুলেমানের পরে ছেলে সেলিম দ্বিতীয়)।
অ্যান্টনি মান
অ্যান্টনি মান (Anthony Mann; জন্ম: ৩০ জুন ১৯০৬ - ২৯ এপ্রিল ১৯৬৭) ছিলেন একজন মার্কিন অভিনেতা ও চলচ্চিত্র পরিচালক। তিনি তার নোয়া চলচ্চিত্র ও পশ্চিমা ধাঁচের চলচ্চিত্রের জন্য বেশি পরিচিত। পরিচালক হিসেবে তাকে তার পশ্চিমা ধাঁচের চলচ্চিত্রগুলোতে চিত্রগ্রাহক জন আল্টন ও অভিনেতা জেমস স্টুয়ার্টের সাথে কাজ করতে দেখা যায়। তিনি ১৯৫৮ সালে গড্‌স লিটল একর চলচ্চিত্র পরিচালনা করে ভেনিস চলচ্চিত্র উৎসবে শ্রেষ্ঠ পরিচালনার জন্য গোল্ডেন লায়নের মনোনয়ন লাভ করেন এবং ১৯৬১ সালে এল সিড চলচ্চিত্র পরিচালনা করে শ্রেষ্ঠ চলচ্চিত্র পরিচালক বিভাগে গোল্ডেন গ্লোব পুরস্কারের মনোনয়ন লাভ করেন।
তিনি ১৯৬৭ সালে ৬০ বছর বয়সে মারা যান।
নানবান
নানবান (நண்பன்) হচ্ছে ২০১২ সালে মুক্তি প্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন এস. শঙ্কর। চলচ্চিত্রটি হচ্ছে হিন্দি চলচ্চিত্র থ্রি ইডিয়টস (২০০৯) এর পুনর্নির্মাণ। চলচিত্রটিতে তামিল চলচ্চিত্র শিল্পের অন্যতম খ্যাতিমান অভিনেতা বিজয় থ্রি ইডিয়টস এর আমির খানের করা চরিত্র  রাঞ্ছোড় দাস শ্যামল দাস চাঁচর/ছোটে/ফুংসুক ওয়াংডু এর পুনর্নির্মিত চরিত্র কোসাক্ষী পাশাপুগাড়/পঞ্চবন পারিবেন্তান তে অভিনয় করেছিলেন, এছাড়াও অভিনেতা জীব ছিলেন শারমান জোশীর চরিত্রে, মাধবনের চরিত্রে ছিলেন শ্রীকান্ত, কারীনা কাপুর এর করা পিয়ার চরিত্রে ছিলেন ইলিয়েনা ডি ক্রুজ, যিনি রিয়া ভূমিকায় অভিনয় করেছিলেন এবং বোমান ইরানির চরিত্রে ছিলেন সত্যরাজ। চলচ্চিত্রটির সঙ্গীত পরিচালনায় ছিলেন হরিষ জয়রাজ। ২০১২ সালের জানুয়ারী মাসের ১২ তারিখে চলচ্চিত্রটি মুক্তি পেয়েছিলো।
মন্যুসূক্ত
মন্যুসূক্ত (मन्युसूक्तम्, ) হল ঋগ্বেদের দশম মণ্ডলে উল্লেখিত একটি সূক্ত। এটিতে ১৪টি শ্লোক রয়েছে এবং এটি বৈদিক দেবতা মন্যুকে উৎসর্গ করা হয়েছে। বৈদিক সংস্কৃতে মন্যু অর্থ ক্রোধ, রাগ বা আবেগ। এই সূক্তে বরুণ, ইন্দ্র ও রুদ্র (শিব) এর মতো দেবতাদের উল্লেখ করা হয়েছে।
বিখ্যাত হিন্দু সাধক মাধবাচার্য মহাভারত যুদ্ধে ভীম দুঃশাসন হত্যার প্রেক্ষাপটে মন্যুসূক্তের উদ্ধৃতি দিয়েছেন এবং বলেছেন যে ভীম দুঃশাসনকে হত্যা করার পর এই স্তোত্রের মাধ্যমে ভগবান নৃসিংহকে আহ্বান করেছিলেন। বৈষ্ণব সাধক ধীরেন্দ্রতীর্থ ভগবান নৃসিংহকে উৎসর্গ করে মন্যুসুক্তের একটি ভাষ্য লিখেছেন। ভারতীয় পণ্ডিত ভি আর পঞ্চমুখী বলেছেন, "শ্রী ধীরেন্দ্রতীর্থের ভাষ্য মন্যু সুক্তে মনুকে নরসিংহ হিসাবে ব্যাখ্যা করা হয়েছে - যিনি রুদ্রের অভ্যন্তরীণ নিয়ন্ত্রক এবং যিনি জ্ঞানের মূর্ত প্রতীক"।
কানপুর মেট্রো
কেন্দ্রীয় সরকার ২০১৯ সালের ২৮শে ফেব্রুয়ারি কানপুরের জন্য ১১,০৭৬.৪৮ কোটি টাকার আনুমানিক ব্যয় এবং পাঁচ বছরের সময়সীমায় মেট্রো প্রকল্প অনুমোদন করে। ইউরোপীয় বিনিয়োগ ব্যাংক (ইআইবি) প্রকল্পের জন্য €৬৫০ মিলিয়ন ঋণ প্রদানের প্রস্তাব করে। প্রকল্পের নির্মাণ কাজ ২০১৯ সালের ১৫ই নভেম্বর শুরু হয়। ভারতের প্রধানমন্ত্রী নরেন্দ্র মোদী ২০২১ সালের ২৮শে ডিসেম্বর কানপুর মেট্রোর প্রথম ৯ কিলোমিটার রেলপথের উদ্বোধন করেন।
রুট নেটওয়ার্ক
প্রথম পর্যায়ে আইআইটি কানপুর থেকে নওবাস্তা পর্যন্ত প্রথম করিডোরে (লাইন ১) ২২ টি মেট্রো স্টেশন তৈরি করা হবে এবং কৃষি বিশ্ববিদ্যালয় থেকে বাররা-৮ পর্যন্ত দ্বিতীয় করিডোরে (লাইন ২) ৮ টি মেট্রো স্টেশন তৈরি করা হবে।
ধকড়
মুক্তি
ধকড় ২০২২ সালের ২০ মে কার্তিক আর্যন অভিনীত ভুল ভুলাইয়া ২-এর সাথে প্রেক্ষাগৃহে মুক্তি পায়। চলচ্চিত্রটি মূলত ২০২০ সালের দীপাবলিতে (নভেম্বর) মুক্তি দেওয়ার কথা ছিল, কিন্তু কোভিড-১৯ মহামারীর কারণে চলচ্চিত্রটি স্থগিত করা হয়েছিল। চলচ্চিত্রটি আবারো স্থগিত করা হয়েছিল এবং মুক্তির একটি নতুন তারিখ হিসেবে ৮ এপ্রিল, ২০২২ ঘোষণা করা হয়েছিল।
কানপুর মেট্রো
রেড লাইন (আইআইটি কানপুর - নওবাস্তা)
আইআইটি কানপুর থেকে নওবাস্তা পর্যন্ত প্রসারিত রেড লাইনটি মোট ২৩.৭৮৫ কিলোমিটার দীর্ঘ। লাইনটি ১৫.১৬৪ কিলোমিটার উড়ালপথে এবং ৮.৬২১ কিলোমিটার ভূগর্ভস্থপথে নির্মিত হবে। এই পথে মোট ২২ টি স্টেশন রয়েছে।
লাইনটির ৯ কিলোমিটার অংশ যাত্রী পরিবহনের জন্য ২০২১ সালের ২৮শে ডিসেম্বর উদ্বোধন করা হয়।
ব্লু লাইন (কৃষি বিশ্ববিদ্যালয়- বাররা-৮)
লাইনটির মোট দৈর্ঘ্য ৮.৬ কিলোমিটার। ব্লু লাইনটি কৃষি বিশ্ববিদ্যালয় থেকে বাররা-৮ পর্যন্ত প্রসারিত। লাইনটি ৪.৩ কিলোমিটার উড়ালপথে এবং ৪.৩ কিলোমিটার ভূগর্ভস্থপথে নির্মিত হবে। এই পথে মোট ৮ টি স্টেশন রয়েছে।
ছত্রাক
ছত্রাক হল এক ধরনের ইউক্যারিওটিক পরজীবী বা মৃতজীবী জীব যা উদ্ভিদরাজ্য, প্রাণীরাজ্য, প্রোটোজোয়া এবং মনেরার পাশাপাশি ছত্রাক রাজ্যের অন্তর্গত। ছত্রাকদের মূলত অণুজীবদের মধ্যে অন্তর্ভুক্ত করা হয় এবং এই জীবগুলি রাজ্য ছত্রাকের অধীনে শ্রেণীবদ্ধিত হয়। ইউক‍্যারিওটিক, ক্লোরোফিলবিহীন, রেণু ধারণকারী, নালিকাবান্ডিলবিহীন, শাখাযুক্ত অণুসূত্র গঠনকারী জীবগোষ্ঠী ছত্রাকের যৌন ও অযৌন উভয় প্রকার জনন দেখা যায় এবং কোষপ্রাচীর কাইটিন (N-অ্যাসিটাইল গ্লুকোস্যামাইনের পলিমার)(C8H13O5N)n ও অন্যান্য বহুশর্করা দ্বারা নির্মিত হয়। স্পষ্টতই ক্লোরোফিল না থাকায় এরা সালোকসংশ্লেষনের মাধ্যমে শর্করা তৈরি করতে পারে না এবং এদের দৃঢ় কোষ প্রাচীর রয়েছে যা কাইটিন এবং পলিস্যাকারাইড দ্বারা গঠিত।
একটি চারিত্রিক বৈশিষ্টের জন্য ছত্রাকের অবস্থান গাছ, প্রাণী ও কিছু প্রোটিস্ট থেকে ভিন্ন জগতে তা হল তাদের কোষপ্রাচীরে কাইটিন (দীর্ঘ শিকলের যৌগিক মনোস্যকারইড গ্লুকোজ) এর উপস্থিতি। প্রাণীর মত, ছত্রাক পরভোজী; তারা দ্রবীভূত অনুগুলো শোষণ করে, সাধারনত তাদের হজমে সাহায্যকারী এনজাইমগুলো গোপন করে তাদের পরিবেশে খাদ্য অর্জন করে। জল বা বাতাসের মধ্য দিয়ে চলাচল করতে পারে এমন কিছু বীজগুটি (যাদের কিছু উপাঙ্গিত) ছাড়া তাদের বৃদ্ধি গতিশীলতার মাধ্যমে। ছত্রাক বাস্তুসংস্থান পদ্ধতির মুখ্য পচক বা বিযোজক। এই এবং অন্যন্য পার্থক্যগুলোকে ছত্রাকদের স্থান দিয়েছে একটি আলাদা গোষ্ঠির দলগত জীব হিসাবে, যার নাম ইউমিকোটা (প্রকৃত বা সত্য ছত্রাক)।
ছত্রাক এর বেশ কিছু প্রজাতি রয়েছে। যার মধ্যে কিছু প্রজাতির ছত্রাক খাদ্য হিসেবে বেশ জনপ্রিয়। এমন ছত্রাক এর নামই হচ্ছে মাশরুম। volvariella, pleurotus, Agaricus ইত্যাদি গণের অন্তর্ভুক্ত মাশরুম খাদ্য হিসেবে খাওয়া হয়। এছাড়া এর বেশ কিছু ঔষধ গুনাবলীও রয়েছে। ডায়াবেটিস রুগীদের জন্য মাশরুম হতে পারে আদর্শ খাবার, কেননা খাদ্য ঊপাদান শর্করা ও চর্বির পরিমান কম। মাশরুমে নানান পুষ্টিগুন থাকায় এটি শরীরের রোগ প্রতিরোধ ক্ষমতাও বাড়াতে পারে। তবে মাশরুমের কিছু প্রজাতি আবার বিষাক্ত যা খেলে মানুষের মৃত্যু পর্যন্ত ঘটতে পারে। উজ্জ্বল বর্ণের কিংবা ঝাঝালো গন্ধযুক্ত মাশরুম প্রজাতি না খাওয়াই শ্রেয়, কেননা এগুলো বিষাক্ত প্রজাতির হয়ে থাকে।
জীবদেহে নানান প্রকার রোগের কারণ এই ছত্রাক। সাধারণত ছত্রাক জাতীয় রোগ গুলো ছোয়াচে হয়ে থাকে। আলু গাছের বিলম্বিত ধ্বসা রোগ, মানুষের দেহে ছোয়াচে দাদ রোগ, চুলে খুশকি ইত্যাদি ছত্রাকজনিত রোগ।
উৎপত্তি
ছত্রাক শব্দটির ইংরেজি শব্দ ফাংগাস (Fungus), যা একটি ল্যাটিন শব্দ Fungour থেকে এসেছে। Fungour শব্দটির অর্থ হল 'দ্রুত বৃদ্ধি পাওয়া'।
দেহগঠন
ছত্রাক ইউক্যারিওটিক কোষ বা আদিকোষ দ্বারা গঠিত। এরা এককোষী বা বহুকোষী জীব হতে পারে। ছত্রাক দীর্ঘ সুতার মতো গঠন নিয়ে গঠিত যা হাইফে নামে পরিচিত। এই হাইফা একত্রে মাইসেলিয়াম নামক জালের মতো গঠন তৈরি করে। ছত্রাকের কোষ প্রাচীর রয়েছে যা কাইটিন এবং পলিস্যাকারাইড দ্বারা গঠিত। কোষ প্রাচীর প্রোটোপ্লাস্ট নিয়ে গঠিত যা কোষের ঝিল্লি, সাইটোপ্লাজম, এবং নিউক্লিয়াসের মতো অন্যান্য কোষের অংশগুলির মধ্যে পার্থক্য করে। নিউক্লিয়াস ঘন, পরিষ্কার, ক্রোমাটিন যুক্ত। নিউক্লিয়াস একটি পরমাণু ঝিল্লি দ্বারা বেষ্টিত হয়।
সাধারণ বৈশিষ্ট্য
ছত্রাকের গুরুত্বপূর্ণ বৈশিষ্ট্যগুলি নিম্নরূপ:
ছত্রাক হল ইউক্যারিওটিক, নন-ভাসিকুলার এবং হেটেরোট্রফিক জীব। ছত্রাকের কোন ভ্রূণ পর্যায় নেই, তারা রেনুর মাধ্যমে প্রজনন করে ও বিকশিত হয়। এদের মধ্যে প্রজনন বিভিন্ন রকমের যৌন বা অযৌন রেণু মাধ্যমে ঘটে। ছত্রাক ফেরোমন নামক রাসায়নিক পদার্থ উৎপাদন করে যা ছত্রাকের মধ্যে যৌন জনন ঘটায়, উদাহরণগুলির মধ্যে রয়েছে মাশরুম, ঈস্ট। ছত্রাকের ক্লোরোফিলের অভাব রয়েছে এবং তাই সালোকসংশ্লেষণ করতে পারে না। ছত্রাকের নিউক্লিয়াস খুবই ছোট। ছত্রাক তাদের খাদ্য শ্বেতসার আকারে সংরক্ষণ করে এবং সঞ্চিত খাদ্যবস্তু গ্লাইকোজেন ও ফ্যাট। কাইটিনের জৈব সংশ্লেষণ ছত্রাকের মধ্যে ঘটে। এই রাজ্যের বহু সদস্যই বিয়োজকের ভূমিকা পালন করে।
আকার-আকৃতি
left|thumb|Agaricus campestris একধরণের ছত্রাক
শ্রেণীবিন্যাস
বিভিন্ন বিন্যাসবিদ বিভিন্ন সময়ে বিভিন্নভাবে ছত্রাকের শ্রেণিবিন্যাস করে থাকেন, তবে ব্যপকভাবে গৃহীত শ্রেণীবিন্যাস হিসেবে ভাউগান ও বার্নেশ কর্তৃক প্রবর্তিত শ্রেণীবিন্যাসকে বিবেচনা করা হয়।
এককোষী ছত্রাক
একটি মাত্র কোষ দ্বারা গঠিত। যেমন ইষ্ট
বহুকোষী ছত্রাক
বেশীর ভাগ ছত্রাকই বহুকোষী। বহুকোষী ছত্রাক অসংখ্য সরু সরু সুতোর মত অংশ নিয়ে গঠিত। এগুলিকে হাইফা (Hypha) বলে। একবচনে হাইফা, বহুবচনে হাইফি (Hyphae)  । এগুলি একত্রিত হয়ে মাইসিলিয়াম (Mycelium) গঠন করে। এককোষী ব্যতীত সব ছত্রাকের দেহ হাইফি দ্বারা গঠিত।
ছত্রাকের শ্রেণিবিন্যাস
থাম্ব|Omphalotus nidiformis, একটি bioluminescent মাশরুম গঠন কাঠামো অনুসারে ফাংগাসকে নিম্নভাবে শ্রেণী বিন্যাস করা যায়:
ছত্রাকবিদ্যা বা মাইকোলজি
জীববিজ্ঞানের এই শাখায় ছত্রাকের বাসস্থান, গঠনপ্রকৃতি, প্রজনন ও অর্থনৈতিক গুরুত্ব সহ এর ব্যবহারিক বিষয় নিয়ে আলোচনা করা হয়।
অর্থনৈতিক গুরুত্ব
পেনিসিলিনসহ বহু মূল্যবান ঔষধ ছত্রাক থেকে তৈরি করা হয়। পাউরুটি তৈরিতে ইস্ট নামক ছত্রাক ব্যবহার করা হয়। ইস্ট ভিটামিন সমৃদ্ধ বলে ট্যাবলেট হিসেবে ব্যবহার করা হচ্ছে। অ্যাগারিকাস(Agaricus) নামক একধরনের মাশরুম ছত্রাক শৌখিন খাদ্য বলে বিবেচিত। বর্তমানে বাংলাদেশসহ বহু দেশে চাষ করা হয়। আবর্জনা পঁচিয়ে মাটিতে মেশাতে ছত্রাকের ভূমিকা রয়েছে।
আলেক্জান্ডার ফ্লেমিং পেনিসিলিন অ্যান্টিবায়োটিক আবিষ্কার করেন, যা প্রধানত অনেক রোগে গ্ৰাম পজিটিভ ব্যাকটেরিয়াদেরকে ধ্বংস করতে সাহায্য করে; বিশেষ করে প্রদহ জনিত রোগ থেকে আমাদের রক্ষা করে। Streptomyces griseus থেকে উৎপন্ন স্ট্রেপ্টোমাইসিন বিভিন্ন গ্ৰাম নেগেটিভ জীবাণুকে ধ্বংস করে। Penicillium griseofulvum থেকে গ্ৰাসিয়োফুল্ভিন নামক অ্যান্টিবায়োটিক পাওয়া যায় যা ছত্রাকঘটিত রোগ নিরাময় করে। এর জননাঙ্গের নির্যাস থেকে আর্গোটিন নামক উপক্ষার পাওয়া যায়, যা প্রসবকালীন রক্তক্ষরণ নিয়ন্ত্রণ করে। এছাড়াও ছত্রাক থেকে  লাইসার্জিক অ্যাসিড ডাইথাইল অ্যামাইড পাওয়া যায় যা মানসিক রোগের ঔষধ হিসেবে ব্যবহৃত হয়। Aspergillus uiger থেকে কটিসন নামক স্টেরয়েড পাওয়া যায় যা বাতজনিত রোগের ক্ষেত্রে সহায়ক। এছাড়াও Clavatia gigantea ছত্রাক থেকে ক্যাল্ভাসিন নামক ক্যানসার প্রতিরোধক ওষুধ আবিষ্কৃত হয়েছে। ইস্ট (Saccharomyces) কোষে জেনেটিক ইঞ্জিনিয়ারিং পদ্ধতির মাধ্যমে হেপাটাইটিস-B এর ভ্যাকসিন উৎপন্ন করা হয়ে থাকে।
ইস্ট ও নিউরোস্পোরা কোষবিজ্ঞান ও জিনতত্ত্বের গবেষণায় ব্যবহৃত হয়।
অ্যালান টার্নার
অ্যালান টার্নার (Alan Turner; জন্ম: ২৩ জুলাই, ১৯৫০) নিউ সাউথ ওয়েলস প্রদেশের ক্যাম্পারডাউন এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। বামহাতি ব্যাটসম্যান হিসেবে অস্ট্রেলিয়া জাতীয় ক্রিকেট দলের হয়ে টেস্ট ও একদিনের আন্তর্জাতিকে খেলেছেন। ঘরোয়া ক্রিকেটে সফল হলেও আন্তর্জাতিক ক্রিকেট অঙ্গনে তিনি নিজেকে প্রতিষ্ঠিত করতে পারেননি।
জনপ্রিয় ক্রিকেট লেখক পিটার হ্যানলোন তার সম্পর্কে মন্তব্য করেছেন যে, টার্নার ঐশ্বরিক প্রতিষ্ঠানের সাধারণ মানব ছিলেন।
খেলোয়াড়ী জীবন
ক্রিকেট খেলায় সম্পৃক্ত হবার পূর্বে তিনি ব্রিটিশ আমেরিকান টোবাকো কোম্পানিতে কাজ করেন। ক্রিকেট খেলা থেকে অবসর নেয়ার পর অস্ট্রেলীয় ক্রিকেটের শীর্ষস্থানীয় সম্প্রচারক সংস্থা বেনসন এন্ড হেজেস কোম্পানির ম্যানেজার ছিলেন।
ইংল্যান্ড গমন, ১৯৭৫
১৯৭৫ সালে অ্যাশেজ সিরিজ খেলতে ইংল্যান্ড ও কানাডা গমনের জন্যে অস্ট্রেলিয়ার সদস্যরূপে মনোনীত হন। দল নির্বাচকমণ্ডলী ব্রুস লেয়ার্ডের অবদানকে অগ্রাহ্য করে প্রথম কাউন্টি খেলায় কেন্টের বিপক্ষে ১৫৬ রান তোলা অ্যালান টার্নার ও রিক ম্যাককস্কারকে দলে রাখে। এ সিদ্ধান্তকে সঠিক প্রতীয়মান করতে এজবাস্টনে সফরকারীরা ইনিংস ও ৮৫ রানের জয় তুলে নেয়। প্রথম ইনিংসে দলটি মাত্র ৩৫৯ রান তুললেও ইংল্যান্ড দুইবার ১০১ ও ১৭৩ রানে জয় পায়। সিরিজের বাদ-বাকী টেস্টগুলো ড্রয়ে পরিণত হলে অস্ট্রেলিয়া ১-০ ব্যবধানে অ্যাশেজ জয় করে।
ক্রিকেট বিশ্বকাপ, ১৯৭৫
১৯৭৫ সালের প্রথম ক্রিকেট বিশ্বকাপে শ্রীলঙ্কা ক্রিকেট দলের বিপক্ষে তিনি সেঞ্চুরি করেন। একদিনের আন্তর্জাতিকে এটিই ছিল যে-কোন অস্ট্রেলীয় খেলোয়াড়ের প্রথম সেঞ্চুরি করার কীর্তিগাঁথা। এছাড়াও এ খেলাটি টার্নারের দ্বিতীয় একদিনের আন্তর্জাতিকে অংশগ্রহণ। তিনি ১১৩ বলে ১০১ রান করেছিলেন। আউট হবার পূর্বে তিনি সতীর্থ রিক ম্যাককস্কারের সাথে ১৭৮ রানের জুটি গড়েন। তার এই ইনিংসে ৯টি চার ও একটি ছক্কার মার ছিল।
চূড়ান্ত খেলা ২১ জুন, ১৯৭৫ তারিখ লর্ডসে অনুষ্ঠিত চূড়ান্ত খেলায় ওয়েস্ট ইন্ডিজের ২৯২ রানের লক্ষ্যমাত্রায় তার ৫৪ বলে ৪০ ও অস্ট্রেলীয় অধিনায়ক ইয়ান চ্যাপেলের ৯৩ বলে ৬২ রান সংগ্রহ করলেও ১৭ রানের ব্যবধানে পরাজয়ের ফলে প্রথম বিশ্বকাপের শিরোপা লাভ করা থেকে বঞ্চিত হয় অস্ট্রেলীয় দল।
কলকাতা চক্ররেল
কলকাতা চক্ররেল হল কলকাতা শহর ও তার উপকণ্ঠের বিভিন্ন অংশকে যোগ করা একটি রেলপথ ব্যবস্থা। উত্তরে দমদম জংশন স্টেশন থেকে থেকে শুরু করে পাতিপুকুর, কলকাতা, টালা, বাগবাজার, শোভাবাজার আহিরীটোলা, বড় বাজার, বি.বা.দী বাগ, ইডেন গার্ডেন্স, প্রিন্সেপ ঘাট, খিদিরপুর, রিমাউন্ট রোড, মাঝেরহাট, নিউ আলিপুর, টালিগঞ্জ, লেক গার্ডেন্স, বালিগঞ্জ জংশন, পার্ক সার্কাস, স্যার গুরুদাস ব্যানার্জী হল্ট, বিধান নগর রোড পার হয়ে সবশেষে পুনরায় দমদম জংশন পর্যন্ত চক্ররেলপথ আছে।
ইতিহাস
রাজ্যের প্রথম মুখ্যমন্ত্রী বিধানচন্দ্র রায়-এর ভাবনা ছিল চক্ররেল।
সুইসটেক সম্মেলন কেন্দ্র
সুইসটেক সম্মেলন কেন্দ্র হলো সুইজারল্যান্ডের একোল পলিটেকনিক ফেদেরালে দে লুসানে ক্যাম্পাসে অবস্থিত সম্মেলন কেন্দ্র।
আশ-শামিয়াতুল কুবরা মাদ্রাসা
আল-শামিয়াহ আল-কুবরা মাদ্রাসা বা আল-মুয়াজ্জামিয়া মাদ্রাসা ( المدرسة الشامية الكبرى) সিরিয়ার দামেস্কে অবস্থিত একটি 12 শতকের মাদ্রাসা কমপ্লেক্স।
এসিএফ ফিওরেন্তিনা
এসিএফ ফিওরেন্তিনা (সাধারণত শুধুমাত্র ফিওরেন্তিনা নামে পরিচিত) হচ্ছে ফিওরেন্তিনা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৬ সালে প্রতিষ্ঠিত হয়েছে। এসিএফ ফিওরেন্তিনা তাদের সকল হোম ম্যাচ ফিওরেন্তিনার স্তাদিও আর্তেমিও ফ্রাঞ্চিতে খেলে থাকে; যার ধারণক্ষমতা হচ্ছে ৪৩,১৪৭। বর্তমানে এই ক্লাবের ম্যানেজারের দায়িত্ব পালন করছেন জুজেপ্পে ইয়াকিনি এবং সভাপতির দায়িত্ব পালন করছেন রক্কো বি কোমিসসো। আর্জেন্টিনীয় রক্ষণভাগের খেলোয়াড় জেরমান পেৎজেল্লা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসিএফ ফিওরেন্তিনা এপর্যন্ত ১২টি শিরোপা জয়লাভ করেছে; যার মধ্যে ২টি সেরিয়ে আ, ৩টি সেরিয়ে বি শিরোপা, ৬টি কোপ্পা ইতালিয়া এবং ১টি সুপারকোপ্পা ইতালিয়া শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে উয়েফা কাপ উইনার্স কাপ শিরোপা।
ঘরোয়া
সেরিয়ে আ:
সেরিয়ে বি
সুপারকোপ্পা ইতালিয়ানা:
আন্তর্জাতিক
ইউরোপীয় কাপ / উয়েফা চ্যাম্পিয়ন লীগ:
উয়েফা কাপ:
কুষ্মাণ্ডা
নবদুর্গার চতুর্থ রূপ কুষ্মাণ্ডা। নবরাত্রি উৎসবের চতুর্থ দিনে তার পূজা করা হয়। দেবীর এইরকম অদ্ভুত নাম কেন? ‘কু’ শব্দের অর্থ কুৎসিত এবং ‘উষ্মা’ শব্দের অর্থ ‘তাপ’; ‘কুষ্মা’ শব্দের অর্থ তাই ত্রিতাপ বা দুঃখ–দেবী জগতের দুঃখ গ্রাস করে নিজের উদরে ধারণ করেন, তাই তার নাম ‘কুষ্মাণ্ডা’। স্বামী অচ্যুতানন্দের ভাষায়, “যেমন মহাদেব সমুদ্রমন্থনের সময় সমস্ত হলাহল পান করে নীলকণ্ঠ হয়েছেন, তেমনি জগজ্জননী দুর্গা আদ্যাশক্তি জগতের সর্বপ্রকার জ্বালা-যন্ত্রণার হাত থেকে সন্তানদের সর্বদা রক্ষা করতে করুণায় দ্রবীভূত হয়ে স্বেচ্ছায় সব তাপ নিজের শরীরে গ্রহণ করেন। দূরিতবারিণী–‘ত্রিতাপহারিণী’ মায়ের নাম তাই কুষ্মাণ্ডা।” দেবী কুষ্মাণ্ডা ত্রিনেত্রা অষ্টভুজা –তাঁর ডান দিকের চার হাতে থাকে যথাক্রমে পদ্ম, বাণ, ধনুক ও কমণ্ডলু; এবং বাঁদিকের চার হাতে থাকে যথাক্রমে চক্র, গদা, অমৃতপূর্ণ রুধিরাপ্লুত ঘট ও জপমালা। তাঁর বাহন সিংহ (কাশীতে বাঘ)। দেবীর বিস্তৃত ধ্যানমন্ত্র- বন্দে বাঞ্ছিতকামার্থাং চন্দ্রার্ধকৃতশেখরাম্।
সিংহস্থাং অষ্টভুজাঞ্চ কুষ্মাণ্ডাং যশস্বিনীম্।। ভাস্বৎভানুনিভাং অনাহতস্থাং ত্রিনেত্রাম্।
পট্টাম্বরপরিধানাং কমনীয়াং সুমন্দস্মিতাম্।।হারমঞ্জীরকেয়ূরকিঙ্কিণীরত্নকুণ্ডলমণ্ডিতাম্। প্রফুল্লবদনাং চারুচিবুকাং কান্তকপোলাং তুঙ্গকুচাম্।। কোমলাঙ্গীং শ্রীকন্ঠীং নিম্ননাভিং নিতম্বিনীম্।।
নবরাত্রির চতুর্থ দিনে সাধক তাঁর মনকে অনাহত চক্রে রেখে দেবী কুষ্মাণ্ডার পূজা করেন। দেবীর পূজায় রোগশোক দূরীভূত হয়; ভক্ত আয়ু, যশ, বল ও আরোগ্য লাভ করেন। মনে করা হয়, দেবী কুষ্মাণ্ডা অল্প পূজাতেই সন্তুষ্ট হন। তাঁর পূজায় কুষ্মাণ্ড (কুমড়ো) বলি দেওয়ার রীতি আছে। কাশীতে দেবী কুষ্মাণ্ডার মন্দির বিখ্যাত। কাশীতে তিনি দুর্গা নামেই সমধিক পরিচিতা। তিনি কাশীর দক্ষিণ দিকের রক্ষয়িত্রী। কাশীখণ্ড-এ রয়েছে, অসি নদীর সঙ্গমস্থলে কুষ্মাণ্ডার অধিষ্ঠান। দেবীর মন্দিরটি বেশ বড়ো ও বহুচূড়াবিশিষ্ট। লাল পাথরের তৈরি সুদৃশ্য এই মন্দিরের কাছেই কাশীর বিখ্যাত তীর্থ দুর্গাকুণ্ড। এই মন্দিরে হিন্দুধর্মে অবিশ্বাসীদের প্রবেশ নিষিদ্ধ। মূল মন্দিরের গর্ভগৃহে দেবী কুষ্মাণ্ডার পশ্চিমমুখী দুই হাত উঁচু বিগ্রহটি অবস্থিত। কাশীতে একমাত্র এই মন্দিরেই নিয়মিত বলিদান হয় (এছাড়া কালরাত্রি মন্দিরে বছরে একবার বলি হয়)। শারদীয়া ও বাসন্তী নবরাত্রির চতুর্থীর দিন এই মন্দিরে প্রচুর ভক্তসমাগম হয়।
ভারতের উপরাষ্ট্রপতি
ভারতের উপরাষ্ট্রপতি, ভারতের সংবিধান অনুসারে ভারতের ক্ষমতার দ্বিতীয় প্রধান ব্যক্তি। তিনি পদাধিকার বলে ভারতের রাজ্যসভার চেয়ারম্যান।
ভারতের উপরাষ্ট্রপতি পদে প্রার্থী হতে হলে প্রার্থীকে ভারতীয় নাগরিক, ৩৫ বছর বয়স্ক এবং রাজ্যসভার সদস্য নির্বাচিত হবার যোগ্যতাসম্পন্ন হতে হয়। উপরাষ্ট্রপতি সংসদের কোনো কক্ষের বা রাজ্য আইনসভার কোনো কক্ষের সদস্য থাকতে পারেন না। উপরাষ্ট্রপতি সংসদের উভয় কক্ষের সদস্যদের দ্বারা নির্বাচিত হন। সংসদের উভয় কক্ষের সদস্যদের নিয়ে একটি নির্বাচনী সংস্থা গঠিত হয়। ঐ নির্বাচনী সংস্থা দ্বারা সমানুপাতিক প্রতনিধিত্বের একক হস্তান্তরযোগ্য ভোটে এবং গোপন ভোটপত্রের মাধুমে তিনি নির্বাচিত হন।
ভারতের প্রথম উপরাষ্ট্রপতি হন বিশিষ্ট দার্শনিক সর্বপল্লী রাধাকৃষ্ণন। ভারতের বর্তমান উপরাষ্ট্রপতি জগদীপ ধনখড়৷
স্কিপ মার্লে
স্কিপ মার্লে (জন্ম জুন ৪, ১৯৯৬) একজন জামাইকান গায়ক-গীতিকার। তিনি কাডেলা মার্লের সন্তান, এবং জামাইকান কিংবদন্তি গায়ক বব মার্লের নাতি।
জীবন এবং সঙ্গীত জীবন
মার্লের জন্ম ক্যারাবিয়ান উপদ্বীপের রাষ্ট্র, জামাইকার রাজধানী কিংস্টন শহরে। তার পিতা-মাতা হলেন ক্যাডেলা মার্লে এবং ডেভিড মিন্টো। তিনি যুক্তরাষ্ট্রের ফ্লোরিডা রাজ্যের মিয়ামি শহরে বেড়ে ওঠেন। বেড়ে উঠাকালীন, তিনি নিজ থেকেই পিয়ানো, ড্রামস, গিটার, এবং বাস বাজানো রপ্ত করে নেন।
২০১৫ সালে, তিনি তার প্রথম একক, "ক্রাই টু মি" প্রকাশ করেন, এবং পরে রেকর্ড লেবেল টাফ গং এর অধীনে "লাইফ" নামে দ্বিতীয় একক প্রকাশ করেন। তিনি পরে "ব্লু মাউন্টেন মিউজিকের" সাথে চুক্তিবদ্ধ হন এবং তার দুই চাচা ডেমিয়ান ও স্টিফেন মার্লের সাথে "ক্যাচ আ ফায়ার ট্যুর" নামক সফরে অংশগ্রহণ করেন।   ২০১৬ সালের প্রথম দিকে, তাকে বিশ্বব্যাপী পোশাক বিপননকারী মার্কিন প্রতিষ্ঠান গ্যাপের ১৯৮৯ ডেনিম নামক পন্যের প্রচারাভিযানে দেখা যায়।
২০১৭ সালের প্রথম ভাগে, মার্লে আইল্যান্ড রেকর্ডস এর সাথে চুক্তিবদ্ধ হন। ২০১৭ সালের ফেব্রুয়ারিতে, মার্লে আইল্যান্ড রেকর্ডসের অধীনে তার প্রথম আত্মপ্রকাশকারী একক "লায়ন্স" প্রকাশ করেন, যেটির সঙ্গীতায়োজন করেছিলেন সুইডিস গায়ক ইলয়া সালমানজাদেহ্। "লায়ন্স" এককটি পরে জনপ্রিয় পানীয় পেপসির সংক্ষিপ্ত চলচ্চিত্র বিজ্ঞাপন লিভ ফর নাও এ ব্যবহার করা হয়। তিনি মার্কিন গায়িকা ক্যাটি পেরির ২০১৭ সালের একক, "চেইন্ড টু দ্য রিদম" গানে গায়ক হিসেবে কন্ঠ দেন, তার সাথে তিনি গানটির সহ-গীতিকারও ছিলেন। গানটি তারা দুজন ২০১৭ সালের ১২ই ফেব্রুয়ারি অনুষ্ঠিত হয়ে যাওয়া ৫৯তম গ্রামি পুরস্কার অনুষ্ঠানে, ২২শে ফেব্রুয়ারিতে ২০১৭ ব্রিট পুরস্কারে এবং ৫ই মার্চে তারা ২০১৭ আইহার্ট মিউজিক ভিডিও পুরস্কার অনুষ্ঠানেও গানটি পরিবেশন করেছেন। ২০১৭ সালের ২৮শে এপ্রিল, মার্লে তার আরেকটি একক "কাম ডাউন" প্রকাশ করেন।
মহসীন উদ্দীন আহমেদ
মহসীন উদ্দীন আহমেদ (জন্ম: অজানা - মৃত্যু: ২৪ সেপ্টেম্বর, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মহসীন উদ্দীন আহমেদের জন্ম মুন্সিগঞ্জের শ্রীনগর উপজেলার দামলা গ্রামে। তার বাবার নাম মহিউদ্দীন আহমেদ এবং মায়ের নাম বেগম নুরুন্নাহার। তার স্ত্রীর নাম হোসনে আরা। তাঁদের এক ছেলে ও দুই মেয়ে।
কর্মজীবন
পাকিস্তানি সেনাবাহিনীতে চাকরি করতেন মহসীন উদ্দীন আহমেদ। ১৯৭১ সালে কর্মরত ছিলেন চট্টগ্রাম ইস্ট বেঙ্গল রেজিমেন্টাল সেন্টারে। মুক্তিযুদ্ধ শুরু হলে তিনি যুদ্ধে দেন। প্রতিরোধ যুদ্ধ শেষে ভারতে যান। সেখানে তাকে তৃতীয় ইস্ট বেঙ্গল রেজিমেন্টের অন্তর্ভুক্ত করা হয়। বেশ কয়েকটি যুদ্ধে তিনি অংশ নিয়ে যথেষ্ট রণকৌশল প্রদর্শন করেন।
মুক্তিযুদ্ধে ভূমিকা
১৯৭১ সালের ১৪ অক্টোবর ভোরে সিলেট জেলার অন্তর্গত টেংরাটিলার পাশে ছাতকে থাকা পাকিস্তানি সেনাবাহিনীর শক্ত একটি প্রতিরক্ষা অবস্থানে হামলা চালায় মুক্তিযোদ্ধারা। ছাতকের ঠিক উত্তরে সীমান্ত ঘেঁষে বাঁশতলায় ছিল মুক্তিবাহিনীর ৫ নম্বর সেক্টর হেডকোয়ার্টার। ওই সেক্টরের শেলা সাব-সেক্টরের হেডকোয়ার্টারও ছিল সেখানে। ১২ অক্টোবর মুক্তিবাহিনীর প্রধান এম এ জি ওসমানী বাঁশতলা ক্যাম্প পরিদর্শনে আসেন। তিনি যেদিন বাঁশতলায় যান, তার এক দিন আগে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট ভারতের তেলঢালা ক্যাম্প থেকে দীর্ঘ পথ পাড়ি দিয়ে সেখানে আসে। কর্নেল ওসমানী তাদের ছাতকে আক্রমণের নির্দেশ দেন। তার নির্দেশ পেয়ে প্রয়োজনীয় রেকি ও পরিকল্পনা ছাড়াই তারা আক্রমণ করেন। মূল আক্রমণকারী দল হিসেবে থাকে আলফা ও ব্রাভো কোম্পানি। আক্রমণের সময় দোয়ারাবাজার হয়ে ওয়াপদার বেড়িবাঁধ ধরে যাতে পাকিস্তানি সেনাবাহিনীর কোনো রি-এনফোর্সমেন্ট না আসতে পারে, সে জন্য টেংরাটিলায় অবস্থান নিয়ে চার্লি কোম্পানিকে কাট অব পার্টি হিসেবে দায়িত্ব পালন করতে বলা হয়। এই কোম্পানির অধিনায়ক ছিলেন মহসীন উদ্দীন আহমেদ। ১৩ অক্টোবর রাতে বাঁশতলা ক্যাম্প থেকে রওনা হন মুক্তিযোদ্ধারা। শেলা সাব-সেক্টরের দেওয়া তথ্য অনুযায়ী সেদিন সকাল পর্যন্ত টেংরাটিলায় পাকিস্তানি সেনাবাহিনী ছিল না। মুক্তিযোদ্ধারা ভোরে টেংরাটিলায় যাওয়া মাত্র পাকিস্তানি সেনাবাহিনীর আক্রমণের মুখে পড়েন। তারা সব কয়টি নৌকার ওপর একযোগে গুলি করতে থাকে। এমন পরিস্থিতির জন্য মহসীন উদ্দীন আহমেদ ও তার দলের মুক্তিযোদ্ধারা প্রস্তুত ছিলেন না। গভীর পানি আর হুড়োহুড়িতে বেশির ভাগ নৌকা ডুবে যায়। অনেক মুক্তিযোদ্ধা সাঁতার জানতেন না। পাল্টা যুদ্ধের বদলে প্রাণ বাঁচানোই তাঁদের জন্য মুখ্য হয়ে পড়ে। যাঁরা সাঁতার জানতেন, তাঁদের অনেকে অস্ত্র ফেলে সাঁতরে নিরাপদ স্থানে যেতে থাকেন। চরম প্রতিকূলতার মধ্যে মহসীন উদ্দীন আহমেদ কয়েকজন মুক্তিযোদ্ধাকে নিয়ে পানির ভেতর থেকেই পাকিস্তানিদের ওপর পাল্টা আক্রমণ করেন। তার সাহসিকতায় অনেক মুক্তিযোদ্ধার প্রাণ বেঁচে যায়। সেদিন মুক্তিবাহিনীর ব্যাপক ক্ষয়ক্ষতি হয়। ২২ জন মুক্তিযোদ্ধা শহীদ ও ২৫-২৬ জন আহত হন।
বাকেরগঞ্জ-১৬
বাকেরগঞ্জ-১৬ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নির্বাচন
বাকেরগঞ্জ-১৬ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
সিংহ রাশির তারাসমূহের তালিকা
এখানে সিংহ রাশির গুরুত্বপূর্ণ তারাসমূহের তালিকা সন্নিবেশিত আছে। তারাগুলোর উজ্জ্বলতার অধঃক্রমানুসারে সাজানো হয়েছে।
শফিকুর রহমান (দ্ব্যর্থতা নিরসন)
শফিকুর রহমান দ্বারা বোঝানো যেতে পারেঃ
স্টিভেন জেরার্ড
স্টিভেন জর্জ জেরার্ড এমবিই (জন্ম ৩০ মে ১৯৮০) একজন ইংরেজ ফুটবল ম্যানেজার এবং প্রাক্তন খেলোয়াড়, যিনি সম্প্রতি প্রিমিয়ার লিগ ক্লাব অ্যাস্টন ভিলা ম্যানেজারের দায়িত্ব পালন করেছেন। স্টিভেন জেরার্ড তার প্রজন্মের অন্যতম সেরা খেলোয়াড়। জেরার্ড তার ক্যারিয়ারের বেশিরভাগ সময় কাটিয়েছেন লিভারপুলে এবং ইংল্যান্ড জাতীয় দলের একজন কেন্দ্রীয় মধ্যমাঠের খেলোয়াড় হিসেবে। মধ্যমাঠের খেলোয়াড় হলেও দলের প্রয়োজনে আক্রমণভাগ এমনকি রক্ষনভাগেও খেলে থাকেন। তিনি ক্লাব এবং জাতীয় দলের অধিনায়ক ছিলেন।
অর্জন
ব্যক্তিগত:
পিএফএ সেরা খেলোয়াড় (২০০৬)
উয়েফা চ্যাম্পিয়নস লিগ সেরা খেলোয়াড় (২০০৪-২০০৫)
পিএফএ সেরা তরুণ খেলোয়াড় (২০০১)
এফএ কাপ (২০০০-২০০১,২০০৫-২০০৬)
উয়েফা চ্যাম্পিয়নস লিগ (২০০৪-২০০৫)
লিগ কাপ (২০০০-২০০১,২০০২-২০০৩)
ইউরোপিয়ান সুপার কাপ (২০০১-২০০২)
চ্যারিটি শিল্ড (২০০১-২০০২)
উয়েফা কাপ (২০০০-২০০১)
গোলসংখ্যা
২০১৫ সালের জুন পর্যন্ত হিসাব।
আন্তর্জাতিক-১১৪ ম্যাচে ২১ গোল।
ক্লাব ম্যাচ-৫০৪ ম্যাচে ১২০ গোল।
কোতলি জেলা
কোতলি জেলা পাকিস্তান শাসিত আজাদ কাশ্মিরের দশ জেলার মধ্যে অন্যতম একটি জেলা। কোতলি হচ্ছে জেলাটির প্রধান শহর।
প্রশাসনিক বিভাগ
কোতলি জেলা ১৯৭৫ সাল পর্যন্ত মিরপুর জেলার একটি উপ-বিভাগ হিসেবে পরিচালিত হয়েছিল। ১৯৪৭ সালের আগে এটি জম্মু অঞ্চলের একটি অন্যতম অংশ ছিল। ভৌগোলিক অবস্থান অনুযায়ী জেলাটি পূর্বের কাশ্মীরের ভারতীয় অংশ এবং দক্ষিণে মিরপুর জেলা এবং উত্তরে রাওয়ালকোট ঘিরে রেখেছে। জেলাটি ৪টি তহসিল (উপ-বিভাগ) বিভক্ত:
ডি (প্রোগ্রামিং ভাষা)
ডি যা ডিল্যাং নামেও পরিচিত, হচ্ছে ওয়াল্টার ব্রাইট ও ডিজিটাল মার্স কর্তৃক তৈরীকৃত এবং ২০০১ সালে মুক্তিপ্রাপ্ত মাল্টি-প্যারাডাইম সিস্টেম প্রোগ্রামিং ভাষা। আন্দ্রে আলেক্সান্দ্রেস্কু ২০০৭ সালে এর উন্নয়ন কাজে যোগ দেন। যদিও এটি সি++ কে পূনঃপ্রকৌশল করে তৈরী করা হয়েছে, তারপরও এটি একটি স্বতন্ত্র ভাষা। এটিতে সি++ এর কিছু মূল বৈশিষ্ট্যিকে পূনঃউন্নয়ন করা হয়েছে। পাশাপাশি এটিতে রুবি, পাইথন, সি, জাভা ও আইফেলের মতো উল্লেখযোগ্য কিছু ভাষার বৈশিষ্ট্য অন্তর্ভুক্ত করা হয়েছে।
উদাহরণ ১
এই উদাহরণ প্রোগ্রামটি তার কমান্ড লাইনের যুক্তিগুলি মুদ্রণ করে।  ফাংশন একটি ডি প্রোগ্রামের এন্ট্রি পয়েন্ট, এবং   কমান্ড লাইন আর্গুমেন্ট প্রতিনিধিত্বমূলক স্ট্রিং একটি অ্যারে। ডি-তে একটি   হচ্ছে ক্যারেক্টারের একটি অ্যারে, যেটি ডি১ -এ   অথবা ডি২ তে   এর প্রতিনিধিত্ব করে।
উদাহরণ ২
নীচে একটি সংক্ষিপ্ত প্রোগ্রামে বেশ কয়েকটি ডি ক্ষমতা এবং ডি নকশা ট্রেড-অফ গুলো দেখাচ্ছে। এটি  নামের একটি পাঠ্য ফাইলের লাইনের উপরে পুনরাবৃত্তি করে, যার প্রতিটি লাইনে আলাদা শব্দ রয়েছে এবং সমস্ত শব্দ মুদ্রণ করে যা অন্য শব্দের অ্যানাগ্রাম।
ধাপা, কলকাতা
ধাপা ভারতের পূর্ব কলকাতার প্রান্তে একটি লোকালয়। অঞ্চলটি ল্যান্ডফিল সাইটগুলি নিয়ে গঠিত যেখানে কলকাতা শহরের শক্ত বর্জ্যগুলি ফেলে দেওয়া হয়। ল্যান্ডফিল সাইটে "আবর্জনা চাষ" উত্সাহিত করা হয়। কলকাতার বাজারগুলিতে সবুজ শাকসবজির ৪০ শতাংশেরও বেশি এই জমি থেকে আসে। garbageপাতে আবর্জনা ফেলার জন্য চারটি সেক্টর রয়েছে যা প্রতিদিন 2,500 টন বর্জ্য দিয়ে ভরা হয়।
অবস্থান
ধাপা কলকাতার পূর্ব দিকে পূর্ব মেট্রোপলিটন বাইপাসের পরমা দ্বীপের নিকটে অবস্থিত। ইস্টার্ন মেট্রোপলিটন বাইপাস, বেলেঘাটা এবং ট্যাঙ্গরা পশ্চিমে, বাসন্তী হাইওয়ে এবং বানতলা দক্ষিণে এবং চিংড়িঘাটা উত্তরে। ধাপের নিকটতম সীমাবদ্ধতা হ'ল আইটিসি সোনার হোটেল এবং সিলভার স্প্রিং হাউজিং যা পশ্চিম দিকে পড়ে, মিলন মেলা মাঠ বা স্থায়ী বাণিজ্য মেলাভূমি এবং বিজ্ঞান শহর যা দক্ষিণ দিকে রয়েছে এবং মঠপুকুর পাঁচ দফা ক্রসিং যা পশ্চিমে রয়েছে । ধাপার পশ্চিম দিকে, একটি পুরাতন এবং গুরুত্বপূর্ণ নিদর্শন বিদ্যমান যা অবতার ভবন যা এর মধ্যে ধাপ পোস্ট অফিস রয়েছে। এটি সেন্ট টমাস স্কুল আছে। এই বিল্ডিংটি একবার 1920 সালে প্রয়াত ইয়াদুনন্দন সিংহ দ্বারা নির্মিত হয়েছিল এবং বর্তমানে এটি তার পুত্র শতরুঘা প্রসাদ সিংহের মালিকানাধীন। এ ছাড়া আরও কিছু পুরনো চিহ্ন হ'ল ধপা কুচারিও 1920 সালে মরহুম ইয়াদুনন্দন সিংহের দ্বারা নির্মিত। এগুলি ছাড়াও একটি পুরাতন দ্বিতল ভবন রয়েছে যা ১৯০০ এর দশকের গোড়ার দিকে এই অঞ্চলের পরিচিত বাড়িওয়ালা প্রয়াত সরজু সিংহের দ্বারা নির্মিত হয়েছিল। ধপা শহরে প্রায় 40% এরও বেশি তাজা শাকসব্জির বাড়ি। এই সমস্ত জিনিসের মধ্যে ধাপও অন্যতম বৃহত্তম ধানের বাজার। যা নিষ্পত্তি করেছিলেন লেঃ সরজু সিংহ। দেরী সরজু সিংহের দ্বারা বসতি স্থাপন করা বাজারটি পরে স্বীকৃত হয় এবং সিং বাজার নামে পরিচিত হয়।
জল, নিকাশী, স্যানিটেশন, আবর্জনা সংগ্রহ, অ্যান্টি ম্যালেরিয়াল এবং স্বাস্থ্যসেবা কর্মসূচির মতো জায়গার বাসিন্দাদের প্রাথমিক নাগরিক সুযোগসুবিধা ও সুযোগ-সুবিধার জন্য কলকাতা পৌর কর্পোরেশন দায়বদ্ধ। কলকাতা বিদ্যুৎ সরবরাহ কর্পোরেশন (সিইএসসি) সেইসাথে পুরো কলকাতা একমাত্র বিদ্যুৎ সরবরাহকারী হিসাবে বিদ্যুৎ সরবরাহ করে।
পুলিশ জেলা
প্রগতি ময়দান থানাটি কলকাতা পুলিশের পূর্ব বিভাগের অন্তর্গত। এটি কলকাতা -৭০০ ১০৭-এ পরমা ট্র্যাফিক আইল্যান্ডে অবস্থিত
যাদবপুর, ঠাকুরপুকুর, বেহালা, পূর্ব যাদবপুর, তিলজালা, রিজেন্ট পার্ক, মেটিয়াব্রুজ, নাদিয়াল ও কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মেটিয়াব্রুজ বাদে সমস্ত থানা দুটি ভাগে বিভক্ত হয়েছিল। নতুন থানা হ'ল পর্ণ্ণ শ্রী, হরিদেবপুর,গারফা, পাটুলি, সার্ভে পার্ক, প্রগতি ময়দান, বাঁশদ্রোণী এবং রাজাবাগান।
ধাপায় দূষণ
ধাপায় বায়ু এবং শব্দদূষণের একটি বড় শিকার হয়েছে। ১৯৮৬ সালে ধাপা পোস্ট অফিসের পাশের পুকুরটি শহরের আবর্জনা দ্বারা ভরাট হয়েছিল। ফলস্বরূপ, কমপক্ষে ৩৫ বছর বয়সের ঊর্ধ্বতন জনগোষ্ঠী যক্ষ্মা রোগের সংস্পর্শে আক্রান্ত। এখন এই পুকুরটি হ'ল বর্তমান ধাপা সাগ বাজার যা রাজনৈতিকভাবে সমর্থিত মাফিয়াদের অর্থোপার্জনের ক্ষেত্র। তারা এই ভিত্তিটি দরিদ্র কৃষকদের কাছ থেকে অর্থ হাতিয়ে নেওয়ার জন্য ব্যবহার করে।
উড়িষ্যার বন্দর
ঊড়িষায় প্রায় ৪০০ কিলোমিটার উপকূলরেখা রয়েছে। এই উপকূলরেখা তথা সমুদ্রতীরে বন্দ গুলি গড়ে উঠেছে। এই বন্দর গুলি প্রধানত কয়লা ও আকরিক লোহা রপ্তানি ও খনিজ তেল আমদানি করে।ঊড়িষায় ১ টি প্রধান ও ৩টি অপ্রধান বা ছোট বন্দর রয়েছে।এই বন্দর গুলির তালিকা -
শিক্ষা সত্র
শিক্ষা সত্ৰ হল পশ্চিমবঙ্গের বীরভূম জেলার শ্রীনিকেতনের একটি বিদ্যালয়। এটি বিশ্বভারতী বিশ্ববিদ্যালয়ের অধীনে ১৯২৪ খ্রিষ্টাব্দে প্রতিষ্ঠিত হয়।
ইতিহাস
শিক্ষা সত্ৰ বিদ্যালয়টি ১৯২৪ খ্রিষ্টাব্দে শান্তিনিকেতনে প্রতিষ্ঠিত হয় এবং পরবর্তীতে ১৯২৯ খ্রিষ্টাব্দে বিদ্যালয়টি শ্রীনিকেতনে স্থানান্তরিত হয়। বিদ্যালয়টি গ্রামের ছেলেমেয়েদের শিক্ষাদানের জন্য বিশেষত প্রতিষ্ঠা করা হয়।
পাঠক্রম
বিদ্যালয়ে প্রায় ৮০০ ছাত্রছাত্রী শিক্ষা লাভ করে। প্রতিটি শ্রেণিতে গড়ে ৩০ জন শিক্ষার্থী থাকে প্রতিটি শ্রেণিতে তিনটি বিভাগ তথা 'ক', 'খ' ও 'গ' বিভাগ। একাদশ ও দ্বাদশ শ্রেণির দুটি বিভাগ তথা কলা বিভাগ ও বিজ্ঞান বিভাগ।
সুব্রত রায়চৌধুরী
সুব্রত রায়চৌধুরী (জন্ম: ৮ এপ্রিল ১৯৬০) ভারতের পশ্চিমবঙ্গের একজন বিশিষ্ট বাঙালি কবি, সাহিত্যিক, গবেষক ও সম্পাদক। দীর্ঘদিন তিনি বঙ্গীয় সাহিত্য পরিষদের কোষাধ্যক্ষ ছিলেন এবং বর্তমানে তিনি বঙ্গীয় সাহিত্য পরিষদের পুথিশালা বিভাগের পুথিশালাধ্যক্ষ। তাঁর লেখা এখনও পর্যন্ত ১৫টি কাব্যগ্রন্থ, ১৪টিরও বেশি সম্পাদিত প্রবন্ধগ্রন্থ ও প্রায় ২০টি মৌলিক প্রবন্ধগ্রন্থ প্রকাশিত হয়েছে। এছাড়া প্রচুর লেখালেখি ছড়িয়ে রয়েছে আনন্দবাজার পত্রিকা, বঙ্গীয় সাহিত্য পরিষদ পত্রিকা সহ ছোট বড়ো অসংখ্য লিটিল ম্যাগাজিনে। পেয়েছেন অহর্নিশ সম্মাননা (২০১৪), নবারুণ ভট্টাচার্য স্মৃতি সম্মান (২০১৮), বঙ্গদর্শন সম্মাননা (২০১৯), হরিপদ বিশ্বাস স্মৃতি সম্মাননা (২০২১) সহ অসংখ্য পুরস্কার। সুদীর্ঘ ২৭ বছর ধরে তথ্যসূত্র নামক একটি গবেষণাপত্রের সম্পাদনা করে চলেছেন।
শিক্ষা ও পারিবারিক জীবন
১৯৬৫ তে পাঁচ বছর বয়সে মাসুন্দা ফ্রি প্রাইমারী স্কুলে প্রাথমিক শিক্ষা শুরু করেন। এর পাশাপাশি বাড়ির কাছে পল্লীমঙ্গল প্রাথমিক বিদ্যালয়েও কিছুদিন শিক্ষার পাঠ নেন। এর দু-এক বছর পর সেকালের অভিজাত কিশলয় বিদ্যাভবনে ভর্তি হন। এখান থেকেই প্রাথমিক শিক্ষা সম্পূর্ণ করে উচ্চতর পাঠের জন্য যান নববারাকপুর কলোনী উচ্চ বালক বিদ্যালয়। ছোটবেলা থেকেই তিনি পড়াশোনায় অত্যন্ত মেধাবী ছাত্র ছিলেন।
লেখালেখির জগৎ
এর মাঝেই চলছিল বিভিন্ন পত্রপত্রিকায় নিয়মিত লেখালিখি। সুব্রত রায়চৌধুরীর প্রথম প্রেম কবিতা। কবিতা দিয়েই সাহিত্যচর্চায় হাতেখড়ি। তবে গল্পকার হিসাবেই সুব্রত রায়চৌধুরীর আত্মপ্রকাশ। একসময় বিভিন্ন পত্রপত্রিকায় নিয়মিত গল্প লিখতেন। আন্তর্জাতিক যুব উৎসবে গল্পকার ও প্রাবন্ধিক হিসাবে পুরস্কৃত হয়েছেন আশির দশকে। পেয়েছেন শ্রেষ্ঠত্বের সম্মান। গল্পটির নাম ছিল সতাইয়ের আত্মদর্শন।
১৯৯১-এর ডিসেম্বর মাসে এক শীত সন্ধ্যায় নব বারাকপুর বইমেলায় প্রকাশিত হয় প্রথম কাব্যগ্রন্থ কোমল ক্যাকটাস। এরপর থেকে একে একে প্রকাশিত হয় ১৫টি কাব্যগ্রন্থ, ১৪ টি সম্পাদিত গ্রন্থ ও ২০ টি মৌলিক প্রবন্ধগ্রন্থ। কবিতা পাঠের জন্য আমন্ত্রিত হয়েছেন বিশ্ব বাংলা সাহিত্য উৎসব ও আন্তর্জাতিক কবিতা পাঠের আসরে। সম্মানিত হয়েছেন বেশ কিছু পুরস্কারে। তিনি শাক্য সেন এবং গৌতম সান্যাল ছদ্মনামেও লিখে থাকেন। চর্যাপদের দুরূহ পদগুলির আশ্চর্য ভাবানুবাদে মগ্ন ছিলেন বহুদিন। সংকলনটি জ্যোৎস্নাবাড়ি নামে প্রকাশিত হয়েছে। কবিতা লেখার পাশাপাশি বহু স্বরচিত কবিতায় কণ্ঠ দিয়েছেন।  পাঠ করেছেন জীবনানন্দ দাশ, জয় গোস্বামী, মণিভূষণ ভট্টাচার্য সহ বহু বিখ্যাত কবির কবিতা।
পত্রিকা সম্পাদনা
১৯৯৬-এ প্রকাশ পেল তথ্যসূত্র গবেষণাপত্র । সুব্রত রায়চৌধুরী দীর্ঘ ২৭ বছর ধরে এ পত্রিকাটি সাফল্যের সঙ্গে সম্পাদনা করে চলেছেন । পরবর্তীকালে এ পত্রিকার সম্পাদনায় অন্যান্য অনেকের সঙ্গে তাপসী রায়চৌধুরী ও সুকন্যা রায়চৌধুরীও গুরুত্বপূর্ণ ভূমিকা নেন।
বাংলা লিটল ম্যাগাজিন জগতে তথ্যসূত্র পত্রিকা (UGC Refference Journal) আজ একটি বিশিষ্ট নাম। (An International Peer Reviewed Research Journal, ISSN : 2278-5922) এ পত্রিকার সার্ধশতবর্ষে বিপিনচন্দ্র পাল, বাংলা ও বাঙালি সমাজে পঞ্জিকা, রবীন্দ্রনাথের মাস্টারমশাই, প্রয়াণকথা স্মরণকথা, বাঙালি গীতিকার, স্বাধীনতাপূর্ব বাঙালির কারাবাসের কথা , অনুজের সৃজনকথায় রবীন্দ্রজীবন -এর মতো সংখ্যাগুলি পাঠক সমাজে সাড়া ফেলেছে। সদাপ্রসন্ন এই মানুষটি ব্যক্তিজীবনে আঘাত পেয়েছেন অনেক। নিকট আত্মীয়েরা অনেকেই চলে গেছেন। প্রিয়জনের বিয়োগব্যথায় ব্যথিত হয়েছেন বার বার। সমস্ত বেদনা তিনি অর্পণ করেছেন কবিতার কাছেই। কবিতাই মানুষটির একমাত্র আশ্রয়স্থল।
নেতাজি জয়ন্তী
নেতাজি জয়ন্তী বা নেতাজি সুভাষচন্দ্র বসুর জন্মদিন বা পরাক্রম দিবস ভারতের পশ্চিমবঙ্গ, ত্রিপুরা, আসাম, ঝাড়খণ্ড ও ওডিশা রাজ্যের একটি সরকারি ছুটির দিন। প্রতি বছর ২৩ জানুয়ারি তারিখে নেতাজি জয়ন্তী পালিত হয়। ভারতের অন্যান্য রাজ্যেও এই দিনটি যথাযোগ্য মর্যাদার সঙ্গে স্মরণ করা হয়। এটি দেশপ্রেম দিবস হিসেবেও খ্যাত।  নেতাজির অন্তর্ধানের পাঁচ মাস পর, রেঙ্গুনে অভিনব ও জাঁকজমক ভাবে নেতাজি জয়ন্তী পালিত হয়।
জসপ্রীত বুমরাহ
জসপ্রীত জসবীরসিং বুমরাহ (ਜਸਪ੍ਰੀਤ ਬੁਮਰਾਹ; জন্ম: ৬ ডিসেম্বর, ১৯৯৩) গুজরাতের আহমেদাবাদে জন্মগ্রহণকারী উদীয়মান ভারতীয় ক্রিকেটার। ভারতীয় ক্রিকেট দলের অন্যতম সদস্য তিনি। দলে তিনি মূলতঃ ডানহাতে ফাস্ট-মিডিয়াম বোলিং করে থাকেন। ঘরোয়া ক্রিকেটে গুজরাত ও মুম্বাই ইন্ডিয়ান্সের পক্ষে খেলছেন জসপ্রীত বুমরাহ। ঘরোয়া ক্রিকেটে কিছুদিন খেলার পর তিনি জানুয়ারি, ২০১৬ সালে অস্ট্রেলিয়া সফরকারী ভারতীয় দলের সদস্য মনোনীত হন। আঘাতপ্রাপ্ত ভুবনেশ্বর কুমারের পরিবর্তে অস্ট্রেলিয়ার বিপক্ষে তার এই অংশগ্রহণের সুযোগ ঘটে। টুয়েন্টি২০ আন্তর্জাতিক এবং একদিনের আন্তর্জাতিক দুটিতেই তার অভিষেক হয় এই সফরে। ২৩শে জানুয়ারি, ২০১৬ তারিখে অস্ট্রেলিয়ার বিপক্ষে একদিনের আন্তর্জাতিকে তিনি প্রথম খেলতে নামেন। তিনি এশিয়ার প্রথম বোলার, যিনি দক্ষিণ আফ্রিকা, ইংল্যান্ড এবং অস্ট্রেলিয়ায় এক ক্যালেন্ডার বর্ষে এক ইনিংসে ৫টি উইকেট নিয়েছেন। প্রথম খেলতে নেমে টেস্ট ম্যাচে তৃতীয় সর্বোচ্চ উইকেট শিকারীও হন তিনি।
নেতাজি জয়ন্তী
কলকাতায় এই দিন নেতাজির বাড়ি নেতাজি ভবনে বর্ণাঢ্য অনুষ্ঠানের আয়োজন করা হয়। নেতাজি-পরিবারের আদি বাসস্থান দক্ষিণ চব্বিশ পরগনার সুভাষগ্রামেও বিশেষ অনুষ্ঠান হয়। পশ্চিমবঙ্গ রাজ্য সরকারের পক্ষ থেকে কলকাতার রেড রোডের নেতাজিমূর্তির সামনে বিশেষ কুচকাওয়াজ ও সাংস্কৃতিক অনুষ্ঠান হয়।
সারা ভারত ফরওয়ার্ড ব্লক ও সুভাষ চন্দ্র বসুর পরিবার নেতাজির জন্মদিনটি ভারতে দেশপ্রেম দিবস এবং মমতা বন্দ্যোপাধ্যায় এটিকে দেশনায়ক দিবস এবং জাতীয় ছুটি হিসেবে ঘোষণা করার জন্য ভারতের কেন্দ্রীয় সরকারের কাছে আবেদন করেছেন কিন্তু  রাজনৈতিক কারণে সেই দাবি দুটো আজও পূরণ করা হয়নি।
কিন্তু ২০২১ সালের ১৯ জানুয়ারি ভারত সরকার ঘোষণা করেছে যে, এটি প্রতি বছর পরাক্রম দিবস হিসেবে পালিত হবে। তাই নেতাজি সুভাষচন্দ্র বসুর পরিবার, পশ্চিমবঙ্গের ক্ষমতাসীন দল তৃণমূল কংগ্রেস এবং বাম দলগুলোর সদস্যরা এই সিদ্ধান্তের তীব্র প্রতিক্রিয়া জানিয়েছেন।
জসপ্রীত বুমরাহ
ঘরোয়া ক্রিকেট
২০১৩ সালের অক্টোবরে, বুমরাহের প্রথম শ্রেণীর ক্রিকেট আত্মপ্রকাশ হয় রঞ্জি ট্রফির ২০১৩–১৪ মরশুমে, গুজরাতের হয়ে। তাদের বিপক্ষ দল ছিল বিদর্ভ। এই খেলায় তিনি ৭ উইকেট নেন। তিনি দলটির সেরা উইকেট শিকারী হিসাবে টুর্নামেন্ট শেষ করেন।
গুজরাতের বুমরাহ ডানহাতি ফাস্ট বোলার এবং তার বোলিং অ্যাকশনটি একটু অস্বাভাবিক। ২০১২ সালে সৈয়দ মুশতাক আলী ট্রফিতে মহারাষ্ট্রের বিপক্ষে তার টি২০ তে অভিষেক ঘটে এবং ম্যান অব দ্য ম্যাচের পারফরম্যান্সের সাথে তিনি তার দলকে শিরোপা জিততে সহায়তা করেছিলেন। ফাইনালে তার ১৪ রানে ৩ উইকেট পাঞ্জাবের বিপক্ষে গুজরাতকে জয় এনে দেয়।
৪ঠা এপ্রিল, ২০১৩ তারিখে ১৯ বছর বয়সে জসপ্রীতের ইন্ডিয়ান প্রিমিয়ার লিগের ৬ষ্ঠ আসরে মুম্বাই ইন্ডিয়ান্সের পক্ষে সফলতম অভিষেক ঘটে। রয়্যাল চ্যালেঞ্জার্স ব্যাঙ্গালোরের বিপক্ষে ৩২ রান দিয়ে ৩ উইকেট লাভ করেন তিনি। এরফলে তিনি দ্বিতীয় বোলার হিসেবে অভিষেকে তিন উইকেট লাভে সক্ষমতা দেখান। যদিও পেপসি আইপিএল ২০১৩তে মুম্বই ইন্ডিয়ান্সএর হয়ে তিনি মাত্র কয়েকটি ম্যাচ খেলেন, ঘরোয়া ক্রিকেটে তার চিত্তাকর্ষক খেলা দেখে মুম্বই ইন্ডিয়ান্স এর ব্যবস্থাপকেরা পেপসি আইপিএল ২০১৪তে তাকে আবার দলে নিয়ে আসেন। ২০১৮ সালে তিনি ৭৮টি উইকেট নেন।
আন্তর্জাতিক খেলোয়াড় জীবন
২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৫ ফেব্রুয়ারি, ২০১৬ তারিখে ভারত দলের খেলোয়াড়দের তালিকা প্রকাশ করা হয়। ১৫-সদস্যের দলটিতে তিনিও অন্যতম সদস্য মনোনীত হন। এরপর, ২০১৬ সালের আগস্ট মাসে, ওয়েস্ট ইন্ডিজ সফরে টি২০ সিরিজ, ওয়েস্ট ইন্ডিজের বিপক্ষে দুই ম্যাচের পর, আন্তর্জাতিক টুয়েন্টি২০তে তিনি সর্বাধিক উইকেট (২৮) দখলকারী বোলার হিসাবে ডার্ক নানেসকে ছাড়িয়ে যান।
২০১৭ সালের জানুয়ারিতে, ২০১৬-১৭ সালে ইংল্যান্ডের ভারত সফরে আন্তর্জাতিক টুয়েন্টি২০ সিরিজের দ্বিতীয় ম্যাচে, ভারতের জয়ের ক্ষেত্রে বুমরাহ একটি গুরুত্বপূর্ণ ভূমিকা পালন করেন। তিনি তার সীমিত ৪ ওভারে দুই উইকেট তুলে নেন মাত্র ২০ রান দিয়ে। খেলার অন্তিম পর্বে, শেষ ওভারে বল করে, তিনি ২টি উইকেট তুলে নেন মাত্র ২ রান দিয়ে, যেখানে ইংল্যান্ড আট রান করলেই ম্যাচ জিতে যেত। শেষ বলে তিনি একটি অসাধারণ ইয়র্কার বল করেছিলেন, যখন ইংল্যান্ডের জেতার জন্য ৬ রান দরকার ছিল। তিনি ম্যাচের সেরা খেলোয়াড় পুরস্কারে ভূষিত হন। ২০১৭ শ্রীলঙ্কা সফরে, পাঁচ বা তার কম ম্যাচের একটি দ্বিপাক্ষিক ওডিআই সিরিজে কোনও দ্রুতগতির বোলার হিসাবে সবচেয়ে বেশি উইকেট (১৬) নেন বুমরাহ। ২০১৭ সালের চ্যাম্পিয়ন্স ট্রফির ফাইনালে নো-বল করার পরেও একটি উইকেট ভারতের ঝুলিতে আসার জন্য তাকে বিশেষ কৃতিত্ব দেওয়া হয়। ২০১৭ সালের নভেম্বরে, দক্ষিণ আফ্রিকার বিপক্ষে তাকে ভারতের টেস্ট দলে নেওয়া হয়। তিনি ৫ই জানুয়ারী ২০১৮ এ কেপ টাউনের নিউল্যান্ডসে দক্ষিণ আফ্রিকার বিপক্ষে প্রথম, ভারতের হয়ে টেস্ট খেলেন। জসপ্রীত তার প্রথম টেস্ট উইকেটটি পান এবি ডি ভিলিয়ার্সকে ৬৫ রানে বোল্ড আউট করে। ২০১৭-১৮ ভারতের দক্ষিণ আফ্রিকা সফরে জোহান্নেসবার্গে তৃতীয় টেস্ট ম্যাচে, বুমরাহ প্রথম একটি টেস্টে ৫টি উইকেট পান, তার বোলিং গড় ছিল ১৮.৫ ওভারে ৫৪ রান দিয়ে ৫টি উইকেট।
উইমেন ইন রেড
উইমেন ইন রেড (লাল কালিতে নাম থাকা মহিলারা) একটি উইকিপ্রকল্প, যেখানে উইকিপিডিয়া নিবন্ধগুলিতে থাকা বর্তমান লিঙ্গ পক্ষপাতের সমাধান করার চেষ্টা করা হচ্ছে। এই প্রকল্পটিতে মহিলাদের জীবনী, মহিলাদের কাজ এবং মহিলাদের সমস্যা সম্পর্কিত বিষয়বস্তু তৈরির উপর দৃষ্টি নিবদ্ধ করা হয়।
যে সমস্ত বিদ্যমান উইকিপিডিয়া নিবন্ধগুলিতে হাইপারলিংক গুলি লাল রঙে প্রদর্শিত হয়ে আছে, অর্থাৎ যা নির্দেশ করছে যে সংযুক্ত নিবন্ধটি এখনও তৈরি হয়নি, সেই হাইপারলিংকগুলির নামে এই প্রকল্পের নামকরণ করা হয়েছে।
ইতিহাস
২০১৫ সালে স্বেচ্ছাসেবী উইকিপিডিয়া সম্পাদক রজার বামকিন উইমেন ইন রেড প্রকল্পের পরিকল্পনা করে ছিলেন, এবং স্বেচ্ছাসেবী সম্পাদক রোজি স্টিফেনসন-গুডনাইট এরপরই তাঁর সঙ্গে যোগদান করেন। বামকিন প্রাথমিকভাবে প্রকল্পের একটি নাম তৈরি করেছিলেন, "প্রকল্প XX", কিন্তু তা দ্রুতই বাতিল হয়ে নাম রাখা হল 'উইকিপ্রজেক্ট উইমেন ইন রেড'।
প্রকল্পের কাজ শুরু হয়ে যাবার পরে, স্বেচ্ছাসেবী সম্পাদক এমিলি টেম্পল-উড স্বাক্ষর করেন। তাঁর বিশেষত্ব হল যখনই কেউ তাঁকে তাঁর স্বেচ্ছাসেবী সম্পাদনার প্রচেষ্টা সম্পর্কে হয়রানি করে, তখনই প্রতিবার একজন নারী বিজ্ঞানী সম্পর্কে একটি নতুন উইকিপিডিয়া নিবন্ধ তিনি তৈরি করে ফেলেন।
২০১৬ সালে ইতালির এসিনো লারিওতে, উইকিম্যানিয়ায়, উইকিপিডিয়ার সহ-প্রতিষ্ঠাতা জিমি ওয়েলস, যিনি ২০০১ সালে এর প্রতিষ্ঠা করেছিলেন, স্টিফেনসন-গুডনাইট এবং টেম্পল-উডকে বর্ষসেরা উইকিমিডিয়ান ঘোষণা করেন, গত ১২ মাসে লিঙ্গ ব্যবধান কমানোর ক্ষেত্রে তাঁদের প্রচেষ্টার জন্য তাঁরা এই সম্মান পেলেন।
পদ্ধতি
উইমেন ইন রেড বিশ্বের বিভিন্ন শহরে উইকিপিডিয়া এডিট-আ-থন পরিচালনা করে, এবং এর সাথে ক্রমাগত একটি ভার্চুয়াল এডিট-আ-থনও উপস্থাপন করা হয়। সারাদিন সামনে থেকে করা এডিট-আ-থনগুলি নতুন অবদানকারীদের প্রশিক্ষণের জন্য বিশেষ সহায়তা করে যাতে উইকিপিডিয়া লিঙ্গ ব্যবধান কমে আসতে পারে এবং উল্লেখযোগ্য মহিলাদের উপর আরো বিষয়বস্তু অন্তর্ভুক্ত করা যায়। আরেকটি লক্ষ্য হল মহিলা সম্পাদকের সংখ্যা বৃদ্ধি করা। যদিও উইকিপিডিয়া হল "একটি মুক্ত বিশ্বকোষ যেখানে যে কেউ সম্পাদনা করতে পারেন", ২০১৫ সালের হিসেব অনুযায়ী সম্পাদকদের মধ্যে মাত্র ১০ শতাংশ নারী ছিলেন।
উইমেন ইন রেড অংশগ্রহণকারীরা অনুপস্থিত নিবন্ধগুলি সহজে খুঁজে পাওয়া এবং তৈরি করার জন্য লাল সংযুক্ত নিবন্ধগুলির ১৫০টি কাজের তালিকা সংগ্রহ করতে সহায়তা করে।
, উইমেন ইন রেড স্বেচ্ছাসেবক সম্পাদকেরা মহিলাদের ৪৫,০০০ এরও বেশি নিবন্ধ যুক্ত করেছেন, এবং হিসাব করা নিবন্ধের শতাংশ সামান্য বৃদ্ধি পেয়ে ইংরেজী ভাষার জীবনীর ১৬.৮ শতাংশ (জুলাই ২০১৫ সালে ১৫ শতাংশ থেকে) হয়েছে।
পুরস্কার এবং সম্মান
২০১৬, সংক্ষিপ্ত তালিকাভুক্ত, আইটিইউ/ইউএন উইমেন জেম-টেক অ্যাওয়ার্ড (বিভাগ: নারীর ক্ষমতায়ন এবং ডিজিটাল অন্তর্ভুক্তির জন্য প্রযুক্তি প্রয়োগ)
সাগর মালা প্রকল্প
সাগরমালা প্রকল্প হল ভারত সরকার এর জাহাজ মন্ত্রকের একটি প্রকল্প ।এই প্রকল্পের মাধ্যমে ভারতের ১২ টি সমুদ্র বন্দর, ছোট বন্দর ও ১২০৮ টি দ্বীপের উন্নয়ন ঘটানো হবে এবং এর দ্বারা ৬ টি নতুন বন্দর ও মৎস বন্দর তৈরি করা হবে। বন্দর গুলিকে তার পশ্চাত ভূমির সঙ্গে রেল, সড়ক ও অভ্যন্তরিন জলপথ দ্বারা যুক্ত করা হবে। সাগর মালা প্রকল্পটি একটি কৌশলগত ও গ্রাহক ভিত্তিক ₹৮ ট্রিলিয়ন (মার্কিন $১২০ বিলিয়ন বা € ১০০ বিলিয়ন) বিনিয়োগ উদ্যোগ। যা  ভারতের ৬+ বৃহত্ত বন্দর স্থাপন, কয়েক ডজন আরও বন্দরের আধুনিকীকরণ, ১৪+ উপকূলীয় অর্থনৈতিক অঞ্চল গঠন এবং কমপক্ষে ২৯ টি উপকূলীয় অর্থনৈতিক ইউনিট, খনি, শিল্পকলা, রেল, সড়ক ও বিমানবন্দর সংযোগ তৈরি করা এই বন্দরগুলির সঙ্গে, যার ফলে ১১০ বিলিয়ন মার্কিন ডলারের রপ্তানি আয় বৃদ্ধি, ১৫০,০০০ টি সরাসরি কর্মসংস্থান সৃষ্টি এবং এর বেশ কয়েক গুন পরোক্ষ চাকরি। এটি ভারতের বন্দরের আধুনিকীকরণের লক্ষ্যে কাজ করছে, যাতে বন্দরের নেতৃত্বাধীন উন্নয়ন বৃদ্ধি করা যায় এবং ভারতের প্রবৃদ্ধিতে অবদান রাখার জন্য উপকূলরেখা গড়ে তোলা যায়। এটি "বিদ্যমান বন্দরগুলিকে বিশ্বের আধুনিক শ্রেণির বন্দরগুলিতে রূপান্তর করবে এবং বন্দর, শিল্প দফতর এবং পশ্চৎভূমির সঙ্গে বন্দরকে সড়ক, রেল, অভ্যন্তরীণ ও উপকূলীয় জলপথের মাধ্যমে  যুক্ত করবে। এর ফলে বন্দর অর্থনৈতিক কর্মকান্ডে চালিত হবে উপকূলীয় এলাকায়। "
গুরুত্ব
এই প্রকল্পের দ্বারা ভারতের বন্দর গুলির যেমন উন্নতি ঘটবে তেমনি বাণিজ্যের প্রসার ঘটবে। এই প্রকল্প রুপায়নের লক্ষে পশ্চিমবঙ্গের সাগর দ্বীপ এর পশ্চিম প্রান্তে নতুন বন্দরের শিলান‍্যাশ হবে ১৫-২১ ফ্রেবুয়ারি ২০১৬ এর মধ্যে।
প্রস্তাবিত বন্দর
এই প্রকল্পে নতুন ৬ টি বন্দর তৈরির সিদ্ধান্ত হয়েছে এই বন্দর ছয়টি হল-
লুসি আরবেল
লুসি আরবেল (৮ জুন ১৮৭৮ – ২১ মে ১৯৪৭) একজন ফরাসি মেজো-সোপ্রানো ছিলেন, যার অপারেটিক কর্মজীবন মূলত প্যারিসে কেন্দ্রীভূত ছিল এবং যিনি বিশেষ করে সুরকার জুল মাসানের সাথে যুক্ত ছিলেন। তিনি গ্রীক পৌরাণিক কাহিনী দ্বারা অনুপ্রাণিত ম্যাসেনেটের অপেরা বাচ্চাস-এ রানী আমাহেলির ভূমিকা তৈরি করেছিলেন, যেখানে প্রাচীন ভারতে দেবতারা মানুষের রূপে আবির্ভূত হয় যাতে বৌদ্ধ প্রভাব থেকে মানুষকে দূরে সরিয়ে দেওয়ার চেষ্টা করা হয়। ফরাসি ফটোগ্রাফার নাদারের তোলা এই ছবি, প্যারিসের প্যালাইস গার্নিয়ারে ১৯০৯ সালের বাচ্চাসের প্রিমিয়ারের জন্য রাণী আমাহেলির ভূমিকায় আরবেলকে চিত্রিত করেছে।
স্যার (২০১৮-এর চলচ্চিত্র)
স্যার রোহেনা ঘেরা পরিচালিত হিন্দি ভাষার রোমান্টিক ড্রামা। চলচ্চিত্র তারকা তিলোত্তোমা শোমে ও ভিভেক গম্ভীর, রোহেনা ঘেরা ও ব্রাইস পইজন দ্বারা পরিচালিত হন। স্যার প্রাথমিকভাবে ক্যানাস ফিল্ম ফেসটিভেল ও পরবর্তীতে ২০১৮ সালে থিয়েটারে ইউরোপিয়ান দেশগুলোতে মুক্তি পায়।  ভারতী্য় থিয়েটারে চলচ্চিত্রটি ১৩ই নভেম্বর ২০২০ এ মুক্তি পায়।
কাহিনি সংক্ষেপ
রত্না, আশ্বিন এবং তার মেয়ে-বান্ধবীর দ্বারা নিযুক্ত একজন গৃহপরিচারিকা। তার ভাই অসুস্থ জানার পরে লেখক হওয়ার স্বপ্ন ছেড়ে আশ্বিন সম্প্রতি নিউইয়র্ক থেকে মুম্বাই ফিরে এসেছেন। ভাইয়ের চাকরির মেয়াদ শেষ হলে তিনি মানসিকভাবে তার পরিবারকে সমর্থন করতে ফিরে আসেন। রত্না আত্ম-সম্মানের অধিকারী একজন স্বাধীন ব্যক্তি। তিনি স্বাবলম্বী হতে মুম্বাইয়ে কাজ করছেন এবং তার পরিবারকে আর্থিকভাবে সহায়তা করেন এবং তার বোনকে পড়াশোনা করতে উৎসাহিত করেন। পড়াশোনা করা তার স্বপ্ন ছিল কিন্তু বিয়ের কারণে সে তা পূরণ করতে না পারায় সে চায় তার বোন যেন শিক্ষিত হয়। এখনো তিনি ফ্যাশন ডিজাইনার হওয়ার স্বপ্নকে লালন করেন।
রত্নাকে কাজের জন্য আবার ডেকে আনার সাথে সাথেই চলচ্চিত্রটি শুরু হয়, যখন অশ্বিন তার মেয়ে বন্ধুর সাথে তার বিয়ে ভেঙে দেশে ফিরে এসেছিল। তার বন্ধুবান্ধব এবং পরিবারের সাথে কথোপকথন থেকে জানা যায় যে, মেয়েটি তার সাথে প্রতারণা করেছিল। তিনি বেশ কয়েকদিন অবসন্ন থাকেন, তাকে দেখে রত্না অসন্তুষ্ট হন ও বিয়ের মাত্র ৪ মাস পর তার স্বামীকে হারানোর গল্পটি বলেন। তিনি বলেন, "জীবন কখনই থেমে থাকে না", আমাদের যা-কিছু ঘটুক না কেন আমাদের জীবনেে চলতে হবে। তিনি একা একা একজন পুরুষ মানুষের সাথে থাকার খারাপ নাম হওয়ার সম্ভাবনা অস্বীকার করে তার বাড়িতে কাজ করতে ফিরে যান। আমরা আস্তে আস্তে জানতে পারি যে অশ্বিন এক ভালো ব্যক্তি, যে শ্রেণিবৈষম্য নিয়ে চিন্তা করে না এবং রত্নাকে তার জীবনের অন্য যেকোনও ব্যক্তির মতোই সম্মান করে। তিনি তার পক্ষে কথা বলেন যখন তার পরিচিত একজন তাকে পানি ফেলার জন্য তাকে ধমক দেয়। সময়ের সাথে সাথে আশ্বিন রত্নার ফ্যাশন ডিজাইনার হওয়ার স্বপ্নের কথা জানতে পারে যখন রত্না আশ্বিনের কাছে  সেলাইয়ের ক্লাসে যাওয়ার অনুমতি চান এবং ফ্যাশন ডিজাইনার হওয়ার ইচ্ছা প্রকাশ করেন। আশ্বিন প্রথমে তার ইচ্ছার কথা চিন্তা করে, তবে সঙ্গে সঙ্গে নিজেকে সংশোধন করে রত্নার ক্ষমা চায় এবং বলে 'প্রত্যেকেরই স্বপ্ন দেখার অধিকার রয়েছে'। রত্না আশ্বিনের জন্যও অনুভব করেন যেহেতু তিনি তার পরিবারের জন্য মুম্বইয়ে আটকে আছেন তাই তিনি লেখার স্বপ্নকে পূরণ করতে পারছেন না। তারা একে অপরকে মানসিকভাবে সমর্থন করে।
রত্না আশ্বিনের জন্মদিনে তাকে একটি শার্ট উপহার দেয় যা সে নিজেই ডিজাইন করছেে। তিনি একই দিনে শার্টটি পরেছিলেন। তাকে আশ্বিন উপহার হিসাবে সেলাই মেশিন দেয়। তারা একে অপরের প্রতি স্নেহশীল হয়। এদিকে রত্না জানতে পারে যে তার বোন পরীক্ষা শেষ করার আগেই বিয়ের জন্য প্রস্তুত হচ্ছে। পড়াশুনা শেষ করার চেয়ে তার বোন মুম্বাইতে আসার জন্য উৎসাহী তা জানতে পেরে তিনি হতাশ হন। তবে আশ্বিন তাকে সান্ত্বনা দেন যে বর সম্ভবত ভাল ব্যক্তি হতে পারে, যিনি চায় তার স্ত্রী স্বাধীন হোক। প্রতিবাদ করা সত্ত্বেও তিনি তার বোনের বিয়ের জন্য কিছু অর্থ উপহার দেন। তিনি যখন তার সাথে যোগাযোগের জন্য বিয়ের জন্য বাইরে আসেন তখন তিনি তাকে ফোন করেন। এই মনোযোগ তাকে অস্বস্তিকর করে তোলে, তবে তিনি খুশিও হন।